CELEX: 
Language: fi
Date: 2009-09-26 00:00:00
Title: 2009/637/EY: Euroopan parlamentin päätös, tehty 23 päivänä huhtikuuta 2009 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VI – Euroopan talous- ja sosiaalikomitea#Euroopan parlamentin päätöslauselma 23. huhtikuuta 2009 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VI – Euroopan talous- ja sosiaalikomitea

26.9.2009   
            
            
               FI
            
            
               Euroopan unionin virallinen lehti
            
            
               L 255/81
            
         
      EUROOPAN PARLAMENTIN PÄÄTÖS,
   
   tehty 23 päivänä huhtikuuta 2009,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VI – Euroopan talous- ja sosiaalikomitea
   (2009/637/EY)
   EUROOPAN PARLAMENTTI, joka
   
               —
            
            
               ottaa huomioon Euroopan unionin yleisen talousarvion varainhoitovuodeksi 2007 (1),
            
         
               —
            
            
               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0420/2008) (2),
            
         
               —
            
            
               ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,
            
         
               —
            
            
               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),
            
         
               —
            
            
               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
            
         
               —
            
            
               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0155/2009),
            
         
               1.
            
            
               myöntää Euroopan talous- ja sosiaalikomitean pääsihteerille vastuuvapauden Euroopan talous- ja sosiaalikomitean talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
         
      
      
         
            Pääsihteeri
         
         Klaus WELLE
         
      
   
   
      (1)  EUVL L 77, 16.3.2007.
   
      (2)  EUVL C 287, 10.11.2008, s. 1.
   
      (3)  EUVL C 286, 10.11.2008, s. 1.
   
      (4)  EUVL C 287, 10.11.2008, s. 111.
   
      (5)  EYVL L 248, 16.9.2002, s. 1.
   
      
         EUROOPAN PARLAMENTIN PÄÄTÖSLAUSELMA
      
      23. huhtikuuta 2009,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VI – Euroopan talous- ja sosiaalikomitea
      EUROOPAN PARLAMENTTI, joka
      
                  —
               
               
                  ottaa huomioon Euroopan unionin yleisen talousarvion varainhoitovuodeksi 2007 (1),
               
            
                  —
               
               
                  ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0420/2008) (2),
               
            
                  —
               
               
                  ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,
               
            
                  —
               
               
                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),
               
            
                  —
               
               
                  ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
               
            
                  —
               
               
                  ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
               
            
                  —
               
               
                  ottaa huomioon työjärjestyksen 71 artiklan ja liitteen V,
               
            
                  —
               
               
                  ottaa huomioon talousarvion valvontavaliokunnan mietinnön (A6-0155/2009),
               
            
                  1.
               
               
                  panee merkille, että vuonna 2007 Euroopan talous- ja sosiaalikomitealla (ETSK) oli käytettävissään maksusitoumusmäärärahoja yhteensä 116 miljoonaa euroa (2006: 112 miljoonaa euroa), joiden käyttöaste oli 91,64 prosenttia, joka jää alle muiden toimielinten keskiarvon (93,82 prosenttia);
               
            
                  2.
               
               
                  panee tyytyväisenä merkille, että ETSK ja alueiden komitea allekirjoittivat joulukuussa 2007 uuden hallinnollista yhteistyöjärjestelyä koskevan sopimuksen kaudelle 2008–2014; on vakuuttunut siitä, että näiden kahden toimielimen välinen yhteistyö on taloudellisesti kannattavaa eurooppalaisten veronmaksajien kannalta; pahoittelee kuitenkin, että ETSK:n vuotuisen toimintakertomuksen mukaan uutta yhteistyösopimusta koskevat neuvottelut ovat jumiuttaneet paikoilleen tai hidastaneet joitakin vuoden 2007 työohjelmaan sisältyneitä hankkeita;
               
            
                  3.
               
               
                  panee tyytyväisenä merkille näiden kahden komitean selvän sitoutumisen sisäisen valvonnan standardien yhdenmukaistamiseen parhaiden käytäntöjen pohjalta sekä kaikkien muiden yhteispalveluihin liittyvien asiaankuuluvien varainhoidollisten menettelyjen yhdenmukaistamiseen;
               
            
                  4.
               
               
                  panee merkille, että uudessa sopimuksessa pidetään kaikkein tärkeimmät osa-alueet (infrastruktuuri, atk ja televiestintä sekä kääntäminen, mukaan lukien asiakirjojen tuottaminen) yhteispalvelun piirissä, kun taas rajallinen määrä palveluja irrotetaan siitä, mm. sisäiset palvelut, sosiaali- ja terveydenhuoltopalvelut, kirjasto ja painatuksen esivalmistelu;
               
            
                  5.
               
               
                  vaatii kuitenkin, että tämä palvelujen irrottaminen ei saa aiheuttaa kuluja, ja kehottaakin siksi näitä komiteoita laatimaan osana välivaiheen arviointia yhteisen analyysin siitä, onko tästä resurssien siirrosta hyötyä molemmille; pyytää komiteoita antamaan parlamentille tietoja miniyhteistyösopimuksista irrotettujen palvelujen osalta toteutetusta arviosta vuoden 2009 alussa;
               
            
                  6.
               
               
                  viittaa tilintarkastustuomioistuimen edellä mainitun vuosikertomuksen 11.10 kohdassa tekemään havaintoon, jonka mukaan ETSK myöntää henkilöstölleen taloudellisia etuja, joita muut toimielimet eivät myönnä, jos se jatkaa yhtä suuremman kertoimen soveltamista ylennystä seuraavina kahtena vuotena sen sijaan, että se muuttaisi kertoimen yksi ylittävän osan palkkatasossa ansaituksi ikälisäksi;
               
            
                  7.
               
               
                  korostaa, että kaikkien toimielinten olisi tulkittava ja sovellettava kertoimia koskevia henkilöstösääntöjen määräyksiä samalla tavalla, jotta varmistettaisiin, että niiden henkilöstöjä kohdellaan tasapuolisesti; odottaa virkamiestuomioistuimen päätöstä komission virkamiehen valituksesta ja odottaa ETSK:lta, että se mukauttaa käytäntöjään (tarvittaessa takautuvasti) tämän päätöksen mukaisesti;
               
            
                  8.
               
               
                  toteaa tyytyväisenä, että kaksi uutta taloushallinnon järjestelmää (ABAC WF ja SAP) otettiin käyttöön vuonna 2007 ja ne ovat yleensä ottaen toimineet tehokkaasti; pitää lisäksi myönteisenä, että ETSK on aloittanut EMAS-sertifioinnin (Eco-Management and Audit Scheme);
               
            
                  9.
               
               
                  suhtautuu myönteisesti ETSK:n aloitteeseen kehittää sihteeristöönsä joukko keskeisiä toiminta- ja suoritusindikaattoreita, jotka siten toimivat asiasta vastaavien yksiköiden hallintovälineenä ja lisäävät avoimuutta; rohkaisee ETSK:ta kehittämään edelleen uusia indikaattoreita ja hyödyntämään olemassa olevia indikaattoreita myös keskipitkän ja pitkän aikavälin suuntausten (viidestä kymmeneen vuoteen) näyttäjinä;
               
            
                  10.
               
               
                  panee tyytyväisenä merkille, että neuvoteltujen hankintasopimusten arvo suhteessa tehtyjen sopimusten arvoon laski huomattavasti, eli 7,5 prosentista 2,5 prosenttiin vuodesta 2006 vuoteen 2007, vaikka neuvoteltujen sopimusten määrä on kaksinkertaistunut; kannustaa ETSK:ta jatkamaan ponnistelujaan tämän osuuden vähentämiseksi edelleen;
               
            
                  11.
               
               
                  panee tässä yhteydessä tyytyväisenä merkille yhteispalveluihin luodun sopimusyksikön, joka avustaa kaikkia yhteispalvelujen toiminnallisia osastoja julkisten hankintojen alalla; panee merkille, että uudessa sopimuksessa yhteispalvelujen tarkastusyksikkö on siirretty kunkin komitean omiin yksiköihin;
               
            
                  12.
               
               
                  panee merkille, että rakennusurakoitsija, jonka kanssa ETSK:lla sekä alueiden komitealla oli sopimussuhde, pidätettiin maaliskuussa 2007 petosepäilyjen vuoksi; toteaa tyytyväisenä, että kaikki vuoden 2000 jälkeen tämän urakoitsijan kanssa tehdyt sopimukset tarkastettiin perusteellisesti ja että tarkastuskertomus toimitettiin OLAFille;
               
            
                  13.
               
               
                  pitää ratkaisevan tärkeänä, että esimerkiksi tulojen ja menojen hyväksyjien ja tarkastajien suorittamat tarkastukset ovat riittävän tiukkoja; korostaa tässä yhteydessä, että on tärkeää toteuttaa riittävästi satunnaisia tarkastuksia kaikilla aloilla sen lisäksi, että toteutetaan muutamia strategisia tarkastuksia aloilla, joilla riski on suurempi;
               
            
                  14.
               
               
                  pitää myönteisenä, että talous- ja sosiaalikomiteaan on perustettu kolmesta ETSK:n jäsenestä koostuva tarkastuskomitea, jota avustaa ulkoinen tarkastaja ja jonka tehtäviin kuuluu muun muassa sisäisen tarkastuksen yksikön riippumattomuuden varmentaminen sekä tarkastuskertomuksiin sisältyvien suositusten johdosta toteutettujen toimien arviointi;
               
            
                  15.
               
               
                  toteaa, että belgialainen ensimmäisen oikeusasteen tuomioistuin totesi entisen ETSK:n jäsenen syylliseksi petollisiin matkakulukorvausvaatimuksiin (kaksinkertainen korvaus); pitää tässä yhteydessä myönteisenä, että ETSK haki muutosta päätökseen, jossa ei tunnustettu sen asemaa siviiliosapuolena;
               
            
                  16.
               
               
                  panee merkille, että 25. syyskuuta 2007 hyväksyttiin ETSK:n jäsenten matka- ja kokouskulujen korvaamista koskevien sääntöjen yleinen tarkistus, jolla parannetaan ja yksinkertaistetaan korvausmenettelyjä varmistaen kuitenkin samalla avoimuus ja kaikkien jäsenten tasapuolinen kohtelu sekä otetaan huomioon tekninen kehitys (kuten sähköiset matkaliput, online-hotellivaraukset ja videoneuvottelut); pitää tarpeellisena tarkastella asiaa seuraavan vastuuvapausmenettelyn yhteydessä (varainhoitovuosi 2008);
               
            
                  17.
               
               
                  toteaa lisäksi, että ETSK:n työvaliokunta päätti 12. marraskuuta 2008 pitämässään kokouksessa uusien jäsenten taloudelliseen asemaan liittyen perustaa tilapäisen ryhmän, kvestorit mukaan luettuina, joka vastaisi ehdotuksien laatimisesta jäsenten taloudellisen aseman tarkistamiseksi;
               
            
                  18.
               
               
                  toteaa, että ETSK:n jäsenet eivät ilmoita taloudellisia etujaan tai kerro asiaankuuluvia tietoja muun muassa ilmoituksenalaisesta ammatillisesta toiminnasta ja palkallisista toimista tai tehtävistä; ehdottaa, että ETSK ottaa käyttöön tällaisen kaikkia jäseniään koskevan velvollisuuden; ehdottaa lisäksi, että nimitetään riippumaton tarkkailija, jonka tehtävänä olisi vuosittain raportoida julkisesti saaduista ilmoituksista, jotta varmistetaan uskottava seuranta ja valvonta;
               
            
                  19.
               
               
                  ylistää ETSK:ta sen vuosittaisen toimintakertomuksen laadusta; pyytää sitä kuitenkin sisällyttämään seuraavaan toimintakertomukseensa luvun, jossa selvitetään seikkaperäisesti, mitä jatkotoimia vuoden aikana on toteutettu parlamentin aikaisempien vastuuvapauden myöntämispäätösten perusteella, mukaan lukien mahdolliset suositusten noudattamatta jättämistä koskevat perustelut;
               
            
                  20.
               
               
                  toteaa, että varainhoitoasetukseen tehdyistä tarkistuksista huolimatta siihen sisältyvät hankintoja koskevat säännöt ovat edelleen pienten toimielinten, kuten ETSK:n, kannalta liiallisen raskaita, etenkin kun on kyse arvoltaan suhteellisen pieniä hankintoja koskevista tarjouksista; kehottaa komissiota – tämän tehdessä alustavaa työtään ennen varainhoitoasetukseen esitettävien mahdollisten muutosehdotusten laatimista – kuulemaan laajalti ETSK:n pääsihteeriä ja hallintoa varmistaakseen, että näiden näkökannat otetaan täysimääräisesti huomioon lopullisessa luonnoksessa.
               
            
         (1)  EUVL L 77, 16.3.2007.
      
         (2)  EUVL C 287, 10.11.2008, s. 1.
      
         (3)  EUVL C 286, 10.11.2008, s. 1.
      
         (4)  EUVL C 287, 10.11.2008, s. 111.
      
         (5)  EYVL L 248, 16.9.2002, s. 1.